Document ID: 32007D0191

A BIZOTTSÁG HATÁROZATA
(2007. március 26.)
a „konvergencia” célkitűzés keretében történő kötelezettségvállalási előirányzatok tagállamonkénti indikatív felosztásának a 2007-től 2013-ig terjedő időszakra történő rögzítéséről szóló 2006/594/EK határozat Bulgária és Románia tekintetében történő módosításáról
(az értesítés a C(2007) 1290. számú dokumentummal történt)
(2007/191/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendeletre (1) és különösen annak 18. cikke (2) bekezdésére,
mivel:
(1)
A 2006/594/EK határozattal (2) a Bizottság a 2007-től 2013-ig terjedő időszakra a „konvergencia” célkitűzés keretében a kötelezettségvállalási előirányzatok indikatív felosztását tagállamonként rögzítette.
(2)
Bulgária és Románia csatlakozását követően a „konvergencia” célkitűzés keretén belül a strukturális alapokból támogatásra jogosult régiókra vonatkozóan a kötelezettségvállalási előirányzatok indikatív összegét ezekre a tagállamokra rögzíteni kell.
(3)
A 2006/594/EK határozatot ezért ennek megfelelően módosítani kell.
(4)
Az egyértelműség és a jogbiztonság érdekében ezt a határozatot Bulgária és Románia csatlakozásának napjától kell alkalmazni,
ELFOGADTA EZT A HATÁROZATOT:
1. cikk
A 2006/594/EK határozat a következőképpen módosul:
1.
Az I. melléklet helyébe e határozat I. mellékletének szövege lép.
2.
A III. melléklet helyébe e határozat II. mellékletének szövege lép.
2. cikk
Ezt a határozatot 2007. január 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2007. március 26-án.

Labels: 2
18
15
19